###### Հավելված N 1

**Հ Ա Ղ Ո Ր Դ ՈՒ Մ**

**Բարեգործական ծրագրերի շրջանակներում 2019 թվականի**

**ընթացքում իրականացված աշխատանքների մասին**

2019 թվականի ընթացքում Հայաստանի Հանրապետության փոխվարչապետի կողմից բարեգործական որակված ծրագրեր են իրականացրել 126 կազմակերպություն:

Դրանցից 51-ն իրականացրել են երկարաժամկետ ծրագրեր՝ կապված ինչպես աշխատանքների կատարման և ծառայությունների մատուցման, այնպես էլ՝ բարեգործական բեռների ներմուծման ու բաշխման հետ, իսկ 75 կազմակերպություն իրականացրել է կարճաժամկետ ծրագրեր՝ կապված միայն բարեգործական բեռների ներմուծման և բաշխման հետ:

Մեծածավալ ծրագրեր են իրականացնում`

- Հայաստանի գիտության և տեխնոլոգիաների հիմնադրամը՝ շուրջ 5.17 մլրդ դրամ (կրթաթոշակների տրամադրում, հայաստանյան ստարտափ ոլորտում ներդրումների կատարում և մի շարք գիտակրթական ու նորարարական ծրագրեի իրականացում).

- «Սիմոնյան» կրթական հիմնադրամը՝ շուրջ 4.34 մլրդ դրամ (ստեղծարար տեխնոլոգիա-ների բնագավառում դասընթացների կազմակերպում).

- «Արմենիան ֆյուչր» բարեգործական հիմնադրամը՝ շուրջ 4.12 մլրդ դրամ (Արագածոտնի մարզի Լուսագյուղի անմխիթար վիճակում գտնվող տների վերանորոգում, ճանապարհների բարեկարգում, համայնքի սոցիալ-տնտեսական խնդիրների լուծմանն ուղղված աշխատանքների իրականացում):

Սույն տեղեկանքում ընդգրկված են ամփոփ տեղեկություններ միայն այն ծրագրերի վերաբերյալ, որոնք համապատասխան որակում են ստացել Հայաստանի Հանրապետության փոխվարչապետ Տիգրան Ավինյանի կողմից:

**Բարեգործական բեռների ներմուծում և բաշխում**

2019 թվականի ընթացքում բարեգործական ծրագրերի շրջանակներում 95 կազմա-կերպության հասցեով 37 երկրից ներմուծվել են 45.25 մլրդ դրամ ընդհանուր մաքսային արժեքով բեռներ:

2018 թվականի համեմատությամբ 2019 թվականին ներմուծված բեռների մաքսային արժեքների տարբերությունը անհնարին է հաշվարկել, քանի որ ԵՏՄ երկրներից ներմուծված բարեգործական բեռների համար ՀՀ կառավարության 28.06.2018թ. N 737-Ն որոշման համաձայն լրացվում է վիճակագրական ձև, որտեղ բարեգործական նպատակով տեղա­փոխված ապրանքները տարանջատել հնարավոր չէ:

Բեռների 64.16 %-ը ներմուծվել է Նիդերլանդներից, 21.55 %-ը՝ ԱՄՆ-ից, 7.22 %-ը՝ Շվեյցարիայից, 2.52 %-ը՝ Իտալիայից:

Ընդհանուր առմամբ, ըստ մաքսային արժեքի, բեռների 88.96 %-ը` 40.25 մլրդ դրամ, ներմուծվել է նախարարությունների, պետական և համայնքային կազմակերպությունների հասցեով:

Ըստ ներմուծող կազմակերպությունների տեղեկություններն ամփոփված են հավելված 2-ում, ըստ առաքման երկրի՝ հավելված 3-ում, ըստ ապրանքային խմբերի՝ հավելված 4‑ում:

**Աշխատանքների կատարում և ծառայությունների մատուցում**

2019 թվականի ընթացքում Հայաստանի Հանրապետության փոխվարչապետի կողմից բարեգործական որակում է տրվել 51 կազմակերպության կողմից իրականացվող՝ աշխատանքների կատարման կամ ծառայությունների մատուցման ծրագրերի, որոնց գումարային արժեքը կազմում է շուրջ 34.2 մլրդ դրամ (հավելված 6):

2018 թվականի համեմատությամբ 2019 թվականին հաստատված երկարաժամկետ ծրագրերի գումարային արժեքը աճել է 14.37 մլրդ դրամով:

Ըստ բնագավառների աշխատանքների կատարումը կամ ծառայությունների մատու­ցումը ունի հետևյալ պատկերը՝

|  |  |  |
| --- | --- | --- |
| **Բնագավառը** | **Ընդհանուր** | **%** |
| կրթության և գիտության | 11,899,655,661.07 | 34.79% |
| սոցիալական | 9,948,203,233.17 | 29.08% |
| համայնքային զարգացման | 6,317,342,010.60 | 18.47% |
| քաղաքաշինության | 2,996,647,936.95 | 8.76% |
| առողջապահության | 1,966,226,653.80 | 5.75% |
| բնապահպանության | 456,027,556.98 | 1.33% |
| բնակարանաշինության | 353,188,927.00 | 1.03% |
| ջրամատակարարման | 242,888,447.00 | 0.71% |
| պետական կառավարման | 15,243,333.00 | 0.04% |
| մշակույթի և հոգևոր | 10,254,970.00 | 0.03% |
| **Ընդամենը** | **34,205,678,729.57** |  |

Հարկ է նշել, որ ծրագրերի գումարային արժեքները նշված են ըստ կազմակերպու­թյունների ներկայացրած հայտերի և ամփոփ տեղեկությունների, ուստի դրանք պետք է ընդունել որպես կողմնորոշիչ կամ տեղեկատվական բնույթի արժեքներ: Ընդ որում՝ նշված ծրագրերի մի մասը շարունակական է` մինչև 2024 թվականը:

Ընդհանուր առմամբ, 2019 թվականին հաստատված 118 երկարաժամկետ ծրագրերից 31-ը վերաբերվում են շինարարական աշխատանքների իրականացմանը (կառուցում, վերակառուցում և վերանորոգում): Այդ թվում` վերակառուցվել և վերանորոգվել է 44 բնա­կարան, 6 կրթական հաստատություն, 3 ջրագիծ, 3 խաղադաշտ, հիմնվել է մեկ ատամնաբու-ժական և մեկ ակնաբուժական կենտրոն:

**Կազմակերպական հարցեր**

2019 թվականի ընթացքում տեղի է ունեցել Բարեգործական ծրագրերի համակարգ-ման խորհրդակցական հանձնաժողովի 14 նիստ, ընդունվել է Հայաստանի Հանրապետու-թյան փոխվարչապետի 821 որոշում: